Source: https://www.danovecentrum.sk/clanok-z-titulky/uctovna-zavierka-v-podvojnom-uctovnictve-podnikatelov-k-31-12-2019-toptema-dc-1-2020.htm
Timestamp: 2020-02-28 14:40:58+00:00

Document:
Daňové centrum - Účtovná závierka v PÚ za rok 2019
Účtovná závierka v podvojnom účtovníctve podnikateľov k 31. 12. 2019
Účtovná jednotka má povinnosť zostaviť riadnu účtovnú závierku za účtovné obdobie. Aké činnosti musí realizovať pri zostavovaní účtovnej závierky v podvojnom účtovníctve podnikateľov za rok 2019?
Účtovná závierka predstavuje zhrnutie údajov z bežného účtovníctva, a to k súvahovému dňu, tzn. ku dňu, ku ktorému sa zostavuje účtovná závierka (k poslednému dňu účtovného obdobia), a ich usporiadanie do jednotlivých účtovných výkazov, resp. súčastí účtovnej závierky.
Aby účtovná závierka poskytovala verný a pravdivý obraz o skutočnostiach, ktoré sú predmetom účtovníctva, je potrebné pred uzavretím účtovných kníh a zostavením účtovnej závierky vykonať nemalé množstvo prác, a to v súlade s účtovnými predpismi účinnými k 31. 12. 2019.
Lehotu na zostavenie účtovnej závierky ustanovuje § 17 ods. 5 zákona o účtovníctve, a to do šiestich mesiacov od dátumu, ku ktorému sa účtovná závierka zostavuje, ak osobitný predpis neustanovuje inak.
Osobitným predpisom je napríklad aj ZDP, ktorý v § 49 ods. 11 ustanovuje na účely podania daňového priznania povinnosť zostaviť účtovnú závierku ku koncu zdaňovacieho obdobia a v termíne na podanie daňového priznania ju uložiť do registra účtovných závierok.
Z uvedeného vyplýva lehota na zostavenie účtovnej závierky za účtovné obdobie, ktoré je kalendárnym rokom 2019:
do 31. 3. 2020, ak je lehota na podanie DP nepredĺžená;
do 30. 6. 2020, ak je lehota na podanie DP predĺžená do 30. 6. 2020.
Na zostavenej účtovnej závierke musí byť pripojený podpisový záznam podľa § 17 ods. 2 písm. g) zákona o účtovníctve.
Na podaní vykonanom elektronicky sa podpisový záznam v príslušnom políčku nenachádza, pretože je nahradený elektronickým podpisom alebo dohodou o elektronickom doručovaní.
KLIKNITE sem na tlačivo účtovnej závierky:
1) mikro účtovnej jednotky
2) malej a veľkej účtovnej jednotky
Účtovné právne predpisy ovplyvňujúce zostavenie účtovnej závierky k 31. 12. 2019:
Zákon č. 431/2002 Z. z. o účtovníctve v znení neskorších predpisov (ďalej len „zákon o účtovníctve“) – v účtovnom období kalendárneho roka 2019 nebol zákon o účtovníctve novelizovaný.
Opatrenie MF SR č. 23 054/2002-92, ktorým sa ustanovujú podrobnosti o postupoch účtovania a rámcovej účtovej osnove pre podnikateľov účtujúcich v sústave podvojného účtovníctva v znení neskorších predpisov (ďalej aj „postupy účtovania“) – v účtovnom období kalendárneho roka 2019 boli postupy účtovania novelizované Opatrením MF SR č. MF/017028/2018-74 s účinnosťou od 1. 1. 2019 a od 1. 2. 2019.
Opatrenie MF SR č. MF/15464/2013-74, ktorým sa ustanovujú podrobnosti o usporiadaní, označovaní a obsahovom vymedzení položiek individuálnej účtovnej závierky a rozsahu údajov určených z individuálnej účtovnej závierky na zverejnenie pre mikro účtovné jednotky v znení neskorších predpisov (ďalej aj „závierka pre mikro ÚJ“) – v účtovnom období kalendárneho roka 2019 nebola závierka pre mikro ÚJ novelizovaná.
Opatrenie MF SR č. MF/23378/2014-74, ktorým sa ustanovujú podrobnosti o individuálnej účtovnej závierke a rozsahu údajov určených z individuálnej účtovnej závierky na zverejnenie pre malé účtovné jednotky v znení neskorších predpisov (ďalej aj „závierka pre malé ÚJ“) – v účtovnom období kalendárneho roka 2019 nebola závierka pre malé ÚJ novelizovaná.
Opatrenie MF SR č. MF/23377/2014-74, ktorým sa ustanovujú podrobnosti o individuálnej účtovnej závierke a rozsahu údajov určených z individuálnej účtovnej závierky na zverejnenie pre veľké účtovné jednotky a subjekty verejného záujmu v znení neskorších predpisov (ďalej aj „závierka pre veľké ÚJ“) – v účtovnom období kalendárneho roka 2019 nebola závierka pre veľké ÚJ novelizovaná.
Zákon č. 595/2003 Z. z. o dani z príjmov v znení neskorších predpisov (ďalej len „ZDP“) – niektoré účtovné prípady je potrebné posúdiť aj z daňového hľadiska, aby bolo možné účty analyticky členiť v nadväznosti na § 4 ods. 1 písm. h) postupov účtovania v PÚ, tzn. hľadisko na vytvorenie analytických účtov podľa požiadaviek na vyčíslenie základu dane jednotlivých daní.
Kontrolné a prípravné činnosti na zostavenie účtovnej závierky v PÚ
Medzi najdôležitejšie kontrolné a prípravné práce patrí:
overenie správnosti veľkostnej skupiny,
overenie správnosti účtovania na účtoch majetku, záväzkov a vlastného imania so zameraním na zmeny od 1. 1. 2019 a 1. 2. 2019,
kontrola bilančnej kontinuity,
kontrola účtov, ktoré nesmú vykazovať na konci účtovného obdobia konečný zostatok,
kontrola účtovných dokladov podľa príslušnosti k účtovným obdobiam.
V zmysle § 2a postupov účtovania v PÚ sa závierkové účtovné prípady definujú ako účtovné prípady ku dňu, ku ktorému sa zostavuje účtovná závierka, pri ktorých sa účtovný zápis uskutočňuje iba ku dňu, ku ktorému sa zostavuje účtovná závierka.
Na základe uvedeného ide o účtovné prípady, pre ktoré zákon o účtovníctve alebo postupy účtovania stanovujú účtovanie k súvahovému dňu (ku dňu, ku ktorému sa zostavuje účtovná závierka).
v postupoch účtovania
Účtovanie o časovom rozlíšení
§ 5 ods. 4 postupov účtovania v PÚ,
§ 5 ods. 6 postupov účtovania v PÚ,
§ 56 ods. 14 postupov účtovania v PÚ
+ možnosť výnimky
Účtovanie o odloženej dani
§ 10 postupov účtovania v PÚ
alebo možnosť
Nie je možnosť
Účtovanie o inventarizačných rozdieloch (pozri vyššie)
§ 11, § 43 postupov účtovania v PÚ
Účtovanie o zmene hodnoty cenných papierov, podielov a derivátov
§ 14 postupov účtovania v PÚ
– zmena reálnej hodnoty
– metóda vlastného imania
§ 18 postupov účtovania v PÚ
Zaúčtovanie zvýšenia záväzkov, zníženia záväzkov
§ 18 ods. 4 postupov účtovania v PÚ
§ 19 postupov účtovania v PÚ
§ 50 ods. 6 postupov účtovania v PÚ
§ 61 ods. 10 postupov účtovania v PÚ
Účtovanie pohľadávky v prípade, ak nie je vyhotovený účtovný doklad pre dlžníka
§ 48 ods. 3 postupov účtovania v PÚ
Zaúčtovanie kurzových rozdielov
§ 24 ods. 4 postupov účtovania v PÚ
Účtovné prípady ku dňu, ku ktorému sa zostavuje účtovná závierka, postupy účtovania definujú v § 2a tiež ako účtovanie skutočností týkajúcich sa stavu ku dňu, ku ktorému sa zostavuje účtovná závierka a ktoré účtovná jednotka zistila do dňa zostavenia účtovnej závierky (pre ktoré sa ďalej v postupoch účtovania používa pojem „upravujúce závierkové účtovné prípady“).
Postupy účtovania upravujú tieto závierkové účtovné prípady:
v ustanovení § 18 ods. 9 postupov účtovania v PÚ – úprava alebo tvorba opravných položiek,
v ustanovení § 19 ods. 6 postupov účtovania v PÚ – úprava alebo tvorba rezerv,
v ustanovení § 48 ods. 3 postupov účtovania v PÚ – úprava alebo zaúčtovanie pohľadávok bez dokladu,
v ustanovení § 50 ods. 6 postupov účtovania v PÚ – úprava alebo zaúčtovanie nevyfakturovaných dodávok.
Účtovanie upravujúcich závierkových účtovných prípadov sa vykoná na základe interných účtovných dokladov.
1. Účtovné právne predpisy ovplyvňujúce zostavenie účtovnej závierky k 31. 12. 2019
2. Kontrolné a prípravné činnosti na zostavenie účtovnej závierky v PÚ
3. Závierkové účtovné prípady a upravujúce závierkové účtovné prípady
4. Opravy chýb minulých účtovných období
5. Zostavenie účtovnej závierky podľa jednotlivých veľkostných skupín
6. Následné povinnosti po zostavení účtovnej závierky
7. Archivácia účtovných dokumentov
8. Názorný zjednodušený príklad - vrátane vyplnených tlačív účtovnej závierky malej účtovnej jednotky a poznámok
Účtovná závierka mikro účtovnej jednotky (za účtovné obdobie 2019, 2018, 2017, 2016, 2015, 2014)
Účtovná závierka pre podnikateľov účtujúcich v sústave podvojného účtovníctva (2019, 2018, 2017, 2016) - malá ÚJ a veľká ÚJ
Špecifiká účtovania – mikro, malá, veľká účtovná jednotka
Účtovná závierka v podvojnom účtovníctve za rok 2019
Komplexný príklad k účtovnej závierke v podvojnom účtovníctve za rok 2019
Odložená daň v individuálnej účtovnej závierke
Špecifická metodika účtovania – mikro, malá, veľká účtovná jednotka
1. Mikro účtovná jednotka - špecifická metodika účtovania
2. Malá účtovná jednotka - špecifická metodika účtovania
3. Veľká účtovná jednotka - špecifická metodika účtovania

References: § 17
 § 49
 § 17
 § 4
 § 2

§ 5

§ 5

§ 56

§ 10

§ 11
 § 43

§ 14

§ 18

§ 18

§ 19

§ 50

§ 61

§ 48

§ 24
 § 2
 § 18
 § 19
 § 48
 § 50